open-index/open-wikipedia-markdown huggingface dataset:
Saturnus

**Saturnus** je doommetalová kapela založená v roku 1991 v Dánsku terajším spevákom Thomas Akim Grønbæk Jensen-om ešte pod názvom **Assesino**. V roku 1993 kapela mení názov z pôvodného Assesino na súčasné Saturnus. Ako klasické iné doom metalové kapely, aj ich texty sa točia okolo smrti, straty milovaných osôb, nešťastnej lásky, smútku. Zatiaľ vydali 4 radové albumy a jedno EP. Tretí album Veronika Decides to Die je názvom inšpirovaný rovnomenným románom Paula Coelha v slovenčine známym pod Veronika sa rozhodla zomrieť z roku 1998. Najnovší The Storm Within získal úspech a uznanie. Skupina na jeseň 2023 zavíta do Bratislavy a Košíc.

## Diskografia
### Štúdiové albumy
* *[[Paradise Belongs to You]]* (1996) Euphonious Records
* *[[Martyre]]* (2000) Euphonious Records
* *[[Veronika Decides to Die]]* (2006) Firebox Records

### EPs
* *[[For the Loveless Lonely Nights]]* (1998) Euphonious Records

## Členovia kapely
*Thomas Akim Grønbæk Jensen – spev (1991)
*Brian Pomykala Hansen – basová gitara (1991 – 1999, 2007)
*Rune Stiassny – gitara (2008 (živé vystúpenia), 2009)

### Bývalí členovia
Gitara:
*Christian Brenner (1993)
*Kim Sindahl (1993)
*Mikkel Andersen (1993 – 1995)
*Morten Skrubbeltrang (1997 – 1998)
*Jens Lee (1994 – 1995)
*Kim Larsen (1995 – 1999)
*Peter Erecius Poulsen (1998 – 2009)
*Tais Pedersen (2000 – 2009)

Bicie:
*Pouli Choir (1993)
*Henrik Glass (2001 – 2003)
*Jesper Saltoft (1993 – 1999)
*Morten Plenge (2000 – 2001)
*Nikolaj Borg (2004 – 2009)

Basová gitara:
*Peter Heede (2000 – 2001)
*Lennart Jacobsen (2001 – 2007)

Klávesy:
*Anders Ro Nielsen (1993 – 2009)

## Externé odkazy
* Oficiálna stránka kapely
* 
* Stránka kapely v ich vydavateľstve Firebox Records

Kategória:Dánske heavymetalové hudobné skupiny
Kategória:Doommetalové hudobné skupiny
Kategória:Hudobné skupiny z 1991
Znamenie zabijaka

***Znamenie zabijaka*** (angl. *The Mark of the Assassin*) je názov špionážneho thrilleru od autora Daniela Silvu, ktorý vyšiel vo vydavateľstve Slovenský spisovateľ v roku 2007. Kniha patrí do série s hlavným hrdinom Miachaelom Osbournom, pracovníkom protiteroristického oddelenia CIA.

Nezávislým pokračovaním knihy je *Zabijak sa vracia* (angl. *The Marching Season*) a tým sa končí séria s hlavným hrdinom Michealom Osbournom a začína sa nová séria s hlavným hrdinom Gabrielom Allonom, agentom izraelskej tajnej služby Mosad.

## Popis
Keď terorista zničí počas letu nad východným pobrežím USA let 002, nájde sa len jeden dôkaz: Telo nájdené blízko miesta nešťastia nesúce vizitku zabijaka - tri guľky strelené do hlavy. Michael Osbourne zo CIA pozná toto označenie obete. Pozná ho osobne. S posadnutosťou, ohrozujúcou jeho kariéru, rodinu i život, sa zo všetkých síl snaží dolapiť zabijaka.

### Hlavné postavy
* Michael Osbourne
* Jean-Paul Delaroche

## Referencie

Kategória:Knihy z 1998
Kategória:Knihy Daniela Silvu
Avia BH.3

**Avia BH.3** bol stíhací dolnoplošník vyrábaný na začiatku 20. rokov česko-slovenskou firmou Avia. Konštruktérmi lietadla boli Pavel Beneš a Miroslav Hajn.

## Vznik a vývoj
thumb|left|Avia BH.3 – Preteky o cenu prezidenta Česko-slovenskej republiky 1923
thumb|right|Avia BH.3 – model druhého prototypu

Konštruktérska dvojica Beneš–Hajn sa do histórie česko-slovenského letectva zapísala radom na svoju dobu odvážnych jednoplošníkov. Prvou – a hneď úspešnou – konštrukciou ich Spoločnosti pre opravu a výrobu lietadiel s r. o. Avia bol v roku 1920 dolnoplošník BH.1 Experimental. Keď sa po úprave na dvojmiestny stal v nasledujúcom roku suverénnym víťazom svojej triedy v Okružnom lete republikou, potvrdil správnosť zvolenej koncepcie. Dobré vlastnosti športového lietadla priviedli konštruktérov k odvážnej myšlienke postaviť stíhací jednoplošník, úplne odporujúci predstavám armádneho velenia. Ich trúfalosť prišla v pravý čas, pretože starnúci lietadlový park bolo potrebné rýchlo doplniť, a tak bola Avii zadaná objednávka na stavbu prototypu.

Pod označením *Av.B.3.01* vzlietol 16. decembra 1921. Skúšobný pilot B. Munzar si už pri prvom 25-minútovom lete dovolil urobiť na nevyskúšanom lietadle tri premety. Pri ďalších skúšobných letoch dosiahol prototyp rýchlosť 222,626 km/h a do výšky 6900 m vystúpal za 27 min 30 s.

Aj keď bol prototyp pri havárii zničený, bola v Avii povolená stavba náhradného stroja a v decembri 1922 objednalo MNO desať sériových lietadiel Av.B.3. Vojenskej správe boli predané na jeseň nasledujúceho roku.

Lietadlá, v armáde označované *B.3*, mali veľmi citlivé riadenie a za každú chybu v pilotáži sa pomstili. Po niekoľkomesačnom pobyte u 1. leteckého pluku v Kbeloch boli pridelené leteckému učilišťu v Chebe. Žiaci si pochopiteľne s lietadlami nedokázali poradiť lepšie ako skúsení piloti, a tak došlo k niekoľkým haváriám, po ktorých boli poškodené lietadlá postupne vyradené.

### Prehľad vyrobených lietadiel Avia B.3
Prvý prototyp označený Av-B-3.01 bol zničený pri havárii 6. júna 1923, pilot B. Munzar.

Druhý prototyp, označený taktiež Av-B-3.01 bol zrušený výnosom MNO čj. 22685/let.25 z 30. októbra 1925.

## Špecifikácie
### Technické údaje
* Posádka: 1
* Dĺžka: 6,98 m
* Rozpätie: 10,24 m
* Výška: 2,77 m
* Nosná plocha: 15,76 m²
* Rozchod podvozku: 1 580 mm
* Hmotnosť prázdneho stroja: 795 kg
* Vzletová hmotnosť: 1 047 kg
* Pohonná jednotka: 1 × radový vodou chladený šesťvalcový motor BMW IIIa s výkonom 136 kW

### Výkony
* Maximálna rýchlosť:
** pri zemi: 225 km/h
** v 4000 m: 240 km/h
* Pristávacia rýchlosť: 75 km/h
* Čas výstupu do 1000 m: 1 min 50 s; do 3000 m: 6 min; do 5000 m: 10 min 37 s
* Dostup: 8 500 m
* Dolet: 450 km
* Vytrvalosť: 2 h 15 min

### Výzbroj
* 2× pevný, dopredu strieľajúci synchronizovaný guľomet Vickers kalibru 7,7 mm

## Referencie


## Zdroje
* 
* MODELÁŘ č. 10/1987, vydavateľstvo NAŠE VOJSKO Praha, str. 18/19

Kategória:Česko-slovenské stíhacie lietadlá
Kategória:Lietadlá Avia
Prevencia (medicína)

**Prevencia** je predchádzanie chorobám alebo (v trochu širšom zmysle) **preventívna starostlivosť**, čiže súbor opatrení (a činností) na predchádzanie chorôb, chýb, zranení a ich následkov a udržovanie optimálneho stavu zdravia, jeho posilňovania a rozvoja.

Rozlišujeme niekoľko typov prevencie:
* *primárna prevencia*
* *sekundárna prevencia*
* *terciárna prevencia*

## Primárna prevencia
Primárna prevencia (=tvorivá prevencie, kreatívna prevencia, konštruktívna prevencia, prevencia prvej roviny, prevencia prvej fázy) je prevencia, ktorá sa zameriava:
*1. nešpecificky na posilňovanie zdravia, aby sa tak posilnila aj obranyschopnosť jedinca a znížil potenciálny výskyt porúch zdravia
*2. na špecifické nebezpečenstvo, čiže profylaxiu znižujúcu riziko výskytu porúch. Typickým príkladom je napríklad očkovanie.

## Sekundárna prevencia
Sekundárna prevencia (=prevencia druhej fázy, preventívne zameraná terapia) je súbor opatrení, ktorých cieľom je zabrániť vypuknutiu choroby, ktorú už jedinec prekonal, alebo na zabránenie rozvoja choroby alebo jej komplikáciám, keď je choroba v latentnom štádiu alebo ide o rizikovú osobu. Ako príklad môže slúžiť zmena životosprávy, zákaz fajčenia a pitia alkoholu ako prevencia ďalšieho infarktu myokardu.

## Terciárna prevencia
Terciárna prevencia je v podstate zdravotná rehabilitácia.

## Pozri aj
* skríning

## Zdroj
*
*prevencia in: Encyklopédia medicíny

Kategória:Epidemiológia
Liang Bua

thumb|Jaskyňa Liang Bua 
thumb|250px|Poloha ostrova Flores
**Liang Bua** je vápencová jaskyňa nachádzajúca sa na indonézskom ostrove Flores. V roku 2003 boli v tejto jaskyni objavené kostrové pozostatky druhu Homo floresiensis. Dodnes je to jediné miesto, kde boli takéto pozostatky nájdené.

Jaskyňa bola objavená v 50. rokoch 20. storočia, je dlhá 50 m a má jeden vstup.

## Referencie

## Zdroj

Kategória:Jaskyne v Indonézii
Kategória:Archeologické lokality v Indonézii
Efektívny vyžarovaný výkon

**Efektívny vyžarovaný výkon** (-názov podľa STN; iné názvy: **efektívny vyžiarený výkon,  ekvivalentný vyžiarený výkon, účinný vyžarovaný/vyžiarený výkon**; skratka **ERP** z ang. *effective radiated power*) je celkový výkon, ktorý by bolo potrebné vyžiariť **porovnávacou** dipólovou anténou, aby bola v danom smere dosiahnutá rovnaká intenzita žiarenia. ERP vyjadruje kombináciu výkonu vysielača a schopnosti smerovej antény tento výkon nasmerovať do požadovaného smeru. Je formálne rovný vstupnému výkonu do antény, vynásobenému ziskom antény.  Pokiaľ nie je uvedené inak, ERP sa uvádza v smere najväčšieho zisku antény.

Efektívny vyžarovaný výkon sa udáva vo wattoch.

Existuje jednoznačný vzťah medzi efektívnym vyžarovaným výkonom a ekvivalentným izotropne vyžarovaným výkonom – sú to priamo úmerné veličiny.

## Príklad
Ak rozhlasová stanica uvádza, že jej vysielač má výkon 100 kW, môže ísť o porovnávací výkon 100 kW ERP. Skutočný výstupný výkon vysielača je pritom obvykle len 10 až 20 kW. Treba preto dôsledne rozlišovať medzi skutočným a porovnávacím/efektívnym/ekvivalentným vyžiareným výkonom. **Skutočný vyžiarený výkon totožný s napájacím výkonom antény sa vo vlnoploche zachováva**, a ziskom sa nenásobí. 

## Referencie

## Zdroj

Kategória:Antény
Stoner rock

**Stoner rock** alebo **stoner metal** je subžáner heavy metalu, ktorý kombinuje prvky psychedelického rocku, blues-rocku, klasického heavy metalu a doom metalu. Stoner rock má zvyčajne pomalé až stredné tempo s ťažkým basovým zvukom, melodickým spevom a 'retro' produkciou. Prvýkrát sa žáner objavil začiatkom 90. rokov a propagovali ho predovšetkým kalifornské skupiny Kyuss a Sleep.

## Významní interpreti
* Clutch
* Electric Wizard
* High on Fire
* Kyuss
* Monster Magnet
* Orange Goblin
* Queens of the Stone Age
* Sleep
* Slo Burn
* Wolfmother
* Fu Manchu
*Dopelord

## Referencie


Kategória:Rockové hudobné žánre
Kategória:Heavymetalové hudobné žánre
Salisburská katedrála

náhľad|Salisburská katedrála

**Salisburská katedrála** alebo oficiálne *"The Cathedral Church of St Mary"* (*Katedrála Panny Márie*) je katedrála anglikánskej cirkvi  v anglickom meste Salisbury. Stavba hlavnej budovy katedrály trvala len 38 rokov a je považovaná za najtypickejší príklad ranogotickej architektúry v Anglicku. Katedrála sa pýši najvyššou kostolnou vežou v Spojenom kráľovstve vysokou . Má tiež najväčšiu krížovú chodbu a najväčší zastavaný priestor v Spojenom kráľovstve.

## Dejiny
Výsledkom sporov medzi cirkevnými hodnostármi a vojakmi v oblasti pôvodného osídlenia Salisbury (*Old Sarum*) bolo rozhodnutie presťahovať katedrálu a biskupstvo na súčasné miesto v Salisbury. Toto sťahovanie sa uskutočnilo v čase, kedy bol biskupom Richard Poore, bohatý vlastník pozemkov, ktorý venoval pôdu na výstavbu novej katedrály. Výstavba novej katedrály bola financovaná aj z príspevkov od kanonikov a vikárov, ktorí boli požiadaní o každoročný príspevok na jej výstavbu.

Základný kameň bol položený 28. apríla 1220. Väčšina kameňa bola z Teffont Evias Quarry/Lane Cutting. V roku 1258 boli dokončené hlavná chrámová loď, priečna chrámová loď a chór. Západné krídlo bolo dostavané v roku 1265. Krížové chodby a kapitula boli dokončené okolo roku 1280. Vzhľadom na to, že stavba katedrály bola dokončená v priebehu iba 38 rokov, je charakteristická jedným architektonickým štýlom.

Vzhľadom na výšku veže tvoriacej jej výraznú dominantu, a jej váhe 6 397 ton, museli byť vybudované dodatočné konštrukcie, aby nedošlo k jej zrúteniu. V období po dokončení katedrály boli vybudované oporné piliere, zalomené oblúky a železné väzníky. Salisburská veža je najvyššia veža postavená v období do 14. storočia.

náhľad|Pôdorys

Významné stavebné práce na úprave katedrály vykonával v roku 1790 architekt Jamess Wyatt. Nahradil pôvodný letner a zbúral zvonicu, vysokú asi , nachádzajúcu sa na severozápad od hlavnej budovy. Katedrála v Salisbury je tak jednou z mála anglických katedrál, ktoré nemajú zvony (ďalšími sú Elyská katedrála a Norwichská katedrála).

Kapitula je pozoruhodná osembokým tvarom, štíhlym hlavným pilierom a ozdobným stredovekým vlysom. Vlys sa tiahne pozdĺž celého interiéru a zobrazuje príbehy z kníh Genezis a Exodus. V kapitule je tiež vystavený najzachovanejší zo štyroch exemplárov Magny Charty. Tento exemplár sa do Salisbury dostal preto, že Elias z Debenhamu bol poverený distribúciu niektorých kópií originálu tohto dokumentu.

Hodiny pochádzajúce z roku 1386 sú najstaršími stredovekými funkčnými hodinami na svete. Pôvodne boli umiestnené na zvonici zbúranej v roku 1792. V tom čase boli uložené do depozitára a boli znovu objavené až v roku 1929. V roku 1956 boli reštaurované a uvedené do prevádzky.

## Referencie


## Iné projekty

## Externé odkazy
* Oficiálna stránka
* Fotografie katedrály
* Panoramatická snímka katedrály 

## Zdroj

Kategória:Gotické katedrály v Anglicku
Kategória:Kráľovské pohrebiská
Kategória:Anglikánske katedrály
Salisbury
Kategória:Salisbury
Salisbury

thumb|Centrum mesta

**Salisbury** je mesto v anglickom grófstve Wiltshire. Je najrozsiahlejšou časťou dištriktu Salisbury. Nachádza sa na okraji Salisburskej nížiny v juhovýchodnej časti grófstva Wiltshire na sútoku riek Nadder, Ebble, Wylve a Bourne s riekou Avon.

## Dejiny
[náhľad|vľavo|[Salisburská katedrála]]
Územie v okolí Salisbury bolo osídlené už v dobe železnej a bolo vybraté pre dostatok vodných zdrojov. Rimania túto osadu nazývali *Sorviodunum*. V pozemkovej knihe z doby Normanov je toto mesto označované ako *Salesberie*. 

Prvá katedrála bola postavená na mieste pôvodného mesta (tiež označované *Old Sarum*) biskupom Osmundom v rokoch 1075 až 1092. Zhoršujúce sa vzťahy medzi cirkvou a vojakmi viedli v roku 1219 biskupa Richarda Pooreho k rozhodnutiu založiť nové mesto a postaviť novú katedrálu na pozemkoch, ktoré vlastnila cirkev, asi  od pôvodnej osady v údolí rieky Avon. Výstavba nového mesta bola začatá v roku 1220, v roku 1227 získalo mestské práva.

Stavba hlavnej budovy katedrály začala v roku 1221, bola dokončená za 38 rokov, a je považovaná za majstrovský príklad ranej anglickej architektúry. Veža katedrály, vysoká , je jedna z najvyšších vo Veľkej Británii. V zbierkach jej knižnice je uschovaný jeden z mála dochovaných exponátov Magny Charty. Veľké mechanické hodiny, jedny z najstarších dochovaných vo Veľkej Británii, boli na katedrálu inštalované v roku 1386.

Mesto sa rýchlo rozvíjalo a v 14. storočí bolo hlavným centrom Wiltshire. Mestské hradby postavené v 14. storočí obsahujú päť brán, z ktorých štyri, *High Street Gate*, *St Ann's Gate*, *Queen's Gate* a *St Nicholas's Gate*, sú pôvodné, a piata bola vybudovaná v 19. storčí. V dobe veľkého moru v roku 1665 sem kráľ Karol II. presťahoval svoj dvor.

## Ekonomika
V Salisbury sa pravidelne každý utorok a štvrtok, už od roku 1227, usporadúvajú trhy. V 15. storočí boli na trhovisko umiestnené kamenné kríže, vymedzujúce oblasť predaja jednotlivých druhov tovaru. Do súčasnosti sa zachoval len hydinový kríž. 

Svetoznáma pamiatka Stonehenge, nachádzajúca sa asi  na severovýchod od Salisbury, má veľmi pozitívny vplyv na ekonomické príjmy, hlavne z turistického ruchu. Mesto samotné je atraktívne pre turistov hlavne svojou katedrálou a oblasťou pôvodného mesta *Old Sarum*.

## Osobnosti mesta
* Philip Massinger (* 1583 – † 1640), neskororenesančný politik
* Robert Cecil (* 1864 – † 1958), politik a diplomat, spoluzakladateľ a prvý prezident Spoločnosti národov, nositeľ Nobelovej ceny za mier
* Herbert Ponting (* 1870 – † 1935), fotograf
* Henry Fawcett (* 1833 – † 1884), akademik a ekonóm
* John Rhys-Davies (* 1944), herec
* Edward Rutherfurd (* 1948), spisovateľ
* Joseph Fiennes (* 1970), herec

## Partnerské mestá
*  Saintes, Francúzsko
*  Salisbury, Maryland, USA
*  Salisbury, Severná Karolína, USA
*  Xanten, Nemecko

## Iné projekty

## Externé odkazy
* Oficiálna stránka 
* Turistický sprievodca Salisbury

## Zdroj


Kategória:Mestá v Anglicku
Pietro Cavallini

**Pietro Cavallini** (* okolo 1250 – † okolo 1330, Rím, Pápežský štát) bol taliansky neskorogotický maliar a tvorca mozaík, činný na prelome 13. a 14. storočia. 

Žil a tvoril v Ríme a Neapole. Jeho dielo bolo ovplyvnené tvorbou Giotta a ďalších umelcov obdobia neskorej gotiky. Je známy ako zakladateľ nového smeru v maliarstve. 

Cavallini je autorom mozaikovej a freskovej výzdoby Baziliky Santa Cecilia in Trastevere (freskový cyklus z 90-tych rokov 13. storočia – *Narodenie Panny Márie*, *Zvestovanie Panne Márii*, *Narodenie Ježiša*, *Klaňanie troch kráľov* a najmä freska *Posledný súd* svedčia o umeleckej vyzretosti Pietra Cavalliniho).

Svojou tvorbou sa snažil prekonať dovtedy zaužívanú rovinnú formu zobrazovania scény a dať jej prvky plastičnosti.

S Giottom spolupracoval na umeleckej výzdobe konštantínovskej Baziliky svätého Petra; pozoruhodnými dielami prispel k výzdobe Baziliky svätého Pavla za hradbami (cyklus príbehov zo Starého a Nového zákona; mozaiky však padli za obeť katastrofálnemu požiaru v roku 1823). K ďalším prácam patrí výzdoba Kostola San Giorgio in Velabro a Baziliky San Crisogono.

Od roku 1308 bol Cavalliniho umeleckou zastávkou Neapol, kde pracoval na dvore kráľa Karola II. Podieľal sa na výzdobe Kostola San Domenico Maggiore (fresky *Príbeh svätého Jána Krstiteľa*, *Ukrižovanie*, *Príbehy svätej Magdalény a apoštolov Petra, Pavla a Ondreja*) a Kostola Santa Maria Donnaregina (na cykle fresiek s kristologickou tematikou a výjavmi zo života svätých pracoval spoločne s ďaším Rimanom Filippom Rusutim).

Po návrate do Ríma (okolo roku 1325) pracoval na výzdobe exteriéru Baziliky svätého Pavla za hradbami sériou mozaík v byzantskom štýle.

Po smrti bol pochovaný v kaplnke Najsvätejšej Sviatosti Baziliky svätého Pavla za hradbami.

## Iné projekty

## Zdroj

Kategória:Narodenia v 1250
Kategória:Úmrtia v 1330
Kategória:Talianski maliari
Kategória:Gotickí maliari
Kategória:Talianski freskári
Kategória:Talianski mozaikári
Prenosný program

**Prenosný program** (**') je taký [[softvér]], ktorý je možné aj s jeho nastaveniami prenášať medzi [[počítač]]mi. Program je modifikovaný tak, aby všetky jeho súčasti a nastavenia boli v jednom [[adresár (informatika)|adresári]] a program bol priamo spustiteľný. Pred spustením sa môže rozbaľovať, ale nemal by sa [[inštalácia|inštalovať]].

Význam prenosných programov je v jednoduchej prenositeľnosti osobných nastavení na rôznych počítačoch, prípadne aj so [[zásuvný modul|zásuvnými modulmi]]. Sekundárne je možné pomocou prenosných programov vytvoriť vlastné známe pracovné prostredie, bez nutnosti inštalácie programov. Prenosné programy by nemali zanechávať stopy vlastnej aktivity v počítači.

Prenášajú sa najčastejšie pomocou [[USB flash disk]]u, [[CD]], [[pamäťová karta|pamäťovej karty]] a pod.

Prenosný program neznamená [[Portovanie|prenositeľný]] (**') v zmysle, že by bol spustiteľný na rôznych platformách a operačných systémoch.

## Pozri aj
* Zoznam prenosných programov

Kategória:Softvér
Jávske more

thumb|Mapa Javského mora
**Jávske more** (indonézsky Laut Jawa) je veľké (²), plytké more. Nachádza sa medzi indonézskymi ostrovmi Borneo na severe, Jáva na juhu, Sumatra a Celebes na západe. Ako morský rovný svah sa utvorilo na konci poslednej doby ľadovej. 

Dôležitou ekonomickou aktivitou v Jávskom mori je rybárčenie. Nachádza sa tam asi 3 000 druhov morských živočíchov. Oblasť okolo mora je vyhľadávanou turistickou atrakciou. Potápanie sa ponúka šancu objavovať a fotografovať podvodné jaskyne, vraky, koraly, huby a ďalšie.

Bitka v Jávskom mori, ktorá sa odohrala 27. februára 1942, bola jedna z najväčších námorných bitiek druhej svetovej vojny. Námorné jednotky Holandska, Spojeného kráľovstva, Austrálie a USA boli takmer zničené, keď sa snažili brániť Jávu pred japonským útokom.

## Zdroj

Kategória:Moria Tichého oceánu
Kategória:Moria Ázie
Krížová cesta

náhľad|Zastavenia krížovej cesty (Normandia, Francúzsko)
thumb|Krížová cesta
**Krížová cesta** je starobylá a stále používaná modlitba rímskokatolíckej cirkvi, v ktorej veriaci rozjíma o utrpení Ježiša Krista obvykle konkretizovanom v jednotlivých zastaveniach Jeho krížovej cesty z Pilátovho domu až na horu Golgota po Via Dolorosa. 
Modlí sa zvyčajne cez pôstne obdobie, viacerí svätí sa ju modlili veľmi často. Modlitba sa vyskytuje aj v niektorých anglikánskych, luteránskych a iných cirkvách.

Pôvod krížovej cesty siaha k dávnym pútiam do Jeruzalema. V 15. a 16. storočí františkáni začali budovať zastavenia krížovej cesty aj v Európe.

## Zastavenia
V tradičnej forme má krížová cesta tieto zastavenia:
# Pán Ježiš je odsúdený na smrť
# Pán Ježiš berie kríž na svoje plecia
# Pán Ježiš padá prvý raz pod krížom
# Pán Ježiš sa stretá so svojou Matkou
# Šimon Cyrenejský pomáha Pánu Ježišovi niesť kríž
# Veronika podáva Pánu Ježišovi ručník
# Pán Ježiš padá druhý raz pod krížom
# Pán Ježiš napomína plačúce ženy
# Pán Ježiš padá tretí raz pod krížom
# Pánu Ježišovi zvliekajú šaty
# Pána Ježiša pribíjajú na kríž
# Pán Ježiš na kríži zomiera
# Pána Ježiša skladajú z kríža
# Pána Ježiša pochovávajú

Zameranie pri rozjímaniach na jednotlivé zastavenia sa niekedy prispôsobujú podľa okolností - za rodiny, za deti apod.

Existujú aj formy krížovej cesty s inými zastaveniami.

V rímskokatolíckej cirkvi sa krížová cesta modlí najmä počas piatkov pôstneho obdobia.

## Iné projekty

## Externé odkazy
* Krížové cesty v ČR
* Krížová cesta ONLINE

Kategória:Krížové cesty
Kategória:Kresťanské umenie
Kategória:Liturgia
Tatra Phoenix

right|thumb|Od apríla 2018 je v ponuke zmodernizovaná verzia modelu Phoenix
right|thumb|Limitovaná edícia 120 kusov s názvom Phoenix Präsident
**Tatra Phoenix** je český nákladný automobil, vyrábaný od novembra 2011 v závode v Kopřivnici. Vznikol v spolupráci s holandským výrobcom DAF a je nasledovníkom Tatry 815.

## Vývoj
Po rozpade trhu krajín RVHP značne poklesol odbyt automobilov Tatra, čo viedlo k existenčným problémom spoločnosti. Po niekoľkých neúspešných pokusoch o oživenie výroby bol v spolupráci s automobilkou DAF vyvinutý model *Phoenix*, ktorý nahradil technicky zastaranú T815. 

## Konštrukcia
Vozidlo je konštrukčne kompromisným výsledkom spolupráce, pričom z pôvodnej Tatry využíva iba podvozok (nosná rúra s výkyvnými polnápravami). Ostatné komponenty, predovšetkým kabíny a motory, dodáva holandský DAF. 

### Kabína
Český výrobca nakupuje od holandského výrobcu kabíny radu CF, ktorými nahradil zastarané kabíny T815. Moderné pracovisko ponúka vodičovi štandard, vrátane klimatizácie, nezávislého kúrenia, elektrického ovládania okien či centrálneho zamykania.

### Podvozok
Podvozok vychádza z tatrováckej koncepcie, čím sa zachováva jedinečný charakter automobilov tejto značky. Základ podvozku tvorí nosná rúra s nezávisle zavesenými výkyvnými polonápravami s uzávierkami nápravových diferenciálov. Na výber sú verzie s pohonom 4x4, 6x6 i 8x8. Odpruženie zabezpečujú listové alebo vinuté pružiny, vzduchové vankúše alebo ich kombinácia.

### Pohonná jednotka
Tradičný vzduchom chladený naftový motor bol nahradený agregátmi z produkcie DAFu. Vodou chladený radový šesťvalec Paccar MX s objemom 12,9 l je dodávaný s výkonmi 265 kW (360 k), 300 kW (408 k), 340 kW (462 k) a 375 kW (510 k) pre emisnú normu Euro 5. Od apríla 2018 je v ponuke modernizovaný model Phoenix (podľa vzoru modelu DAF CF z ktorého vychádza) s motormi Paccar MX-11 a MX-13 s výkonmi 270 kW (370 k), 300 kW (408 k), 315 kW (428 k), 330 kW (449 k), 355 kW (483 k) a 390 kW (530 k). Krútiaci moment motora vrcholí podľa verzie hodnotou od 1775 do 2500 Nm.

### Prevodovka
Výkon motora je na nápravy prenášaný prostredníctvom prevodovky od výrobcu ZF. Vodič má na výber celkovo 16 prevodových stupňov manuálnej ZF Ecosplit alebo robotizovanej prevodovky ZF AS-Tronic. Elektronický obmedzovač limituje maximálnu rýchlosť vozidla na /h.

## Iné projekty

## Externé odkazy
* http://www.tatraklub.sk  Tatra Auto Klub Slovakia
* http://www.tatra.cz Tatra A.S, oficiálna stránka
* http://www.tatraportal.com 
* http://www.tatratech.wz.cz 

## Zdroj
* Článok o vozidle
* Vozidlo na stránke výrobcu

Phoenix
Kategória:Nákladné automobily
Kostol svätého Klementa

**Kostol svätého Klementa** alebo **Kostol svätého Klimenta** môže byť:

*Česko
** Kostol svätého Klementa Maria Hofbauera (Brno)
** Kostol svätého Klementa (Dobřenice)
** Kostol svätého Klementa (Holešovice)
** Kostol svätého Klementa (Horní Břečkov)
** Kostol svätého Klementa (Hradec Králové)
** Kostol svätého Klementa (Chlumčany)
** Kostol svätého Klementa (Chržín)
** Kostol svätého Klimenta (Jasenice)
** Kostol svätého Klementa (Levý Hradec)
** Kostol svätého Klementa (Lštění)
** Kostol svätého Klementa (Mirovice)
** Kostol svätého Klementa (Odolena Voda)
** Kostol svätého Klementa (Prácheň)
** Kostol svätého Klimenta (Praha)
** Kostol svätého Klementa (Stará Boleslav)
** Kostol svätého Klimenta (Stupava)

*Nemecko
**Kostol svätého Klementa (Schwarzrheindorf)

*Slovensko
**Kostol svätého Klementa (Močenok)
**Kostol svätého Klementa (Hronec)

## Pozri aj
* Katedrála svätého Klementa
* Chrám svätého Klementa

Klement
Sanácia

**Sanácia** alebo **sanovanie** môže byť:
* všeobecne: náprava nežiaducich pomerov, podmienok, prostredia a pod., ozdravenie
* v medicíne: uzdravenie, vyliečenie, pozri sanácia (medicína)
* v stavebníctve: 
** stavebná úprava, napr. sanácia muriva, železničného spodku, konštrukcie a pod., pozri sanácia (stavebníctvo)
** úprava zabezpečujúca stabilitu a únosnosť stavebného priestoru
* v ekonomike: zlepšenie finančného stavu podniku, verejných financií a pod., pozri napr. sanácia (podnik)
* v ekológii: zastavenie alebo odstránenie ekologických škôd (napr. znečistenia pôdy), vrátenie do nedotknutého stavu (napr. rieku), pozri sanácia (ekológia)

**Sanácia** môže byť aj v rokoch 1926 – 1939 autoritatívny režim v Poľsku nastolený Józefom Piłsudskim, pozri sanácia (Poľsko)

## Pozri aj
* asanácia
Sulaweské more

thumb|Celebeské more
**Sulaweské more** (normovaný názov) alebo **Celebeské more** (po malajsky *Laut Sulawesi*) je more v Tichom oceáne.

Nachádza sa južne od Suluského mora a ostrova Mindanao (Filipíny), západne od Sangihských ostrovov, severne od Celebes a východne od ostrova Borneo v Indonézii. More má tvar veľkej panvy a dosahuje hĺbku 6 200 m. Od severu k juhu je dlhé 837&nbsp;km a od západu k východu 837&nbsp;km a jeho celková plocha je 280 000&nbsp;km². Nachádzajú sa tam silné morské prúdy a aktívne vulkanické ostrovy.
thumb

## Piráti
Sulaweské more je medzinárodne preslávené pirátmi, ktorí tam okrádajú nielen malé rybárske lode, ale aj obrovské kontajnerové lode. V súčasnosti títo piráti používajú najmodernejšie zbrane a výbavu, napríklad radar a GPS navigáciu, a jazdia na vysoko rýchlostných motorových člnoch.

## Zdroj

Kategória:Moria Tichého oceánu
Kategória:Moria Ázie
Ozdravenie

**Ozdravenie** môže byť:
*urobenie zdravším, urobenie vhodným pre zdravie, sanácia
*zlepšenie, sanácia, pozri napr. sanácia (podnik)
Katedrála Panny Márie (Braga)

náhľad|Priečelie katedrály Panny Márie
**Katedrála Panny Márie** je rímskokatolícka katedrála v meste Braga v severnej časti Portugalska. Je najstaršou katedrálou v Portugalsku s spolu s umeleckou a historickou hodnotou patrí medzi najvýznamnejšie pamiatky v krajine.

Katedrála bola vybudovaná po roku 1070. Pôvodne románska stavba bola v priebehu času obohatená o gotické, renesančné a barokové prvky. Sú tu pochovaní Henrich Burgundský a Terézia Kastílska, rodičia Alfonza I., prvého portugalského kráľa.

## Iné projekty

## Externé odkazy
* Oficiálna stránka 

## Zdroj

Braga
Braga
Braga
Kategória:Renesančné kostoly
Kategória:Barokové kostoly
Kategória:Katedrály v Portugalsku
Braga
Kategória:Románske stavby v Portugalsku
Kategória:Gotické stavby v Portugalsku
Kategória:Renesančné stavby v Portugalsku
Kategória:Barokové stavby v Portugalsku
Skríning (medicína)

**Skríning** je označenie činnosti alebo činností, ktoré vyhľadávajú v populácii jedincov s chorobami, ktoré ešte nemajú klinické príznaky - sú bezpríznakové. Cieľom skríningu je ich záchyt v štádiu, kedy sú ešte liečiteľné. K najznámejším typom skríningu patria:
* skríning rakoviny prsníka
* skríning rakoviny hrubého čreva
* skríning rakoviny prostaty
* skríning ochorenia COVID-19
* genetický skríning a ďalšie.

Jeho význam je okrem včasnej diagnostiky potenciálne smrteľných chorôb i ekonomický - včasný záchyt a liečba je podstatne menej nákladná. Kvalitný skríning sa považuje za meradlo vyspelosti zdravotníctva krajiny.

## Pozri aj
* dispenzarizácia

## Zdroj
*

## Referencie

Kategória:Epidemiológia
Kategória:Onkológia
Skríning

**Skríning** (staršie *screening*) môže byť:
*preverovanie (spravidla na veľkom počte preverovaných objektov stále rovnakým spôsobom)
*druh výskumnej metódy, pozri skríning (výskumná metóda)
*v medicíne: pozri skríning (medicína)
*v informatike: hodnota udávajúca raster obrázka, ktorý má byť zobrazený či vytlačený, pozri skríning (obrázok)
*v ekonómii: stratégia boja proti nepriaznivému výberu pri asymetrických informáciách, pozri skríning (ekonómia)
Incidencia (medicína)

**Incidencia** je štatistický číselný termín, ktorý udáva výskyt určitého javu na 100, 1000, 10 000 atď. ľudí v určitom čase, najčastejšie rok. Najčastejšie sa používa v súvislosti s chorobami, môže to byť však i akýkoľvek iný jav.

*Príklad*: Incidencia choroby X v hodnote 1:10 000 za rok znamená, že choroba X postihne priemerne jedného človeka z 10 000 za rok.

## Pozri aj
* prevalencia

Kategória:Štatistika
Kategória:Epidemiológia
Incidencia

**Incidencia** môže byť:
*všeobecne: zhoda, súvis; súčasný výskyt
*v geometrii: vzťah dvoch (pôvodne len dvoch základných) geometrických útvarov, z ktorých jeden obsahuje druhý alebo má s druhým spoločnú časť alebo prvok, pozri incidencia (geometria)
*v teórii grafov: pozri incidencia (teória grafov)
*v práve: náhodná, vedľajšia vec, otázka, ktorá sa vyskytuje pri prerokovávaní inej veci, pozri incidencia (právo)
*v prieskume trhu a pod.: 
**frekvencia nejakého javu v populácii (obyčajne vyjadrená ako percentuálny podiel obyvateľstva)
**v marketingu a pod.: miera úrovne úsilia potrebného na dosiahnutie kvalifikovaných a želaných respondentov, pozri incidencia (marketing)
*v medicíne: pozri incidencia (medicína)

## Externé odkazy
Dispenzarizácia

**Dispenzarizácia** je termín, používaný na označenie pravidelného sledovania pacienta s určitou chorobou. Pacient je pod pravidelnou lekárskou kontrolou, väčšinou ambulantne u príslušného špecialistu, pričom cieľom je sledovať v čase vývoj jeho choroby a včas reagovať na jej prípadný vývoj. Dispenzarizácia sa týka predovšetkým chronických ochorení, ktoré vyžadujú dlhodobú liečbu, ako napríklad cukrovka, bronchiálna astma, vredová choroba žalúdka, rakovina a podobne. U niektorých, najmä infekčných alebo duševných chorôb je povinná (napríklad u tuberkulózy).

Dispenzarizácia je termín používaný aj v rámci skríningu – napr. dispenzarizácia u gynekológa, zubného či očného lekára (s pravidelnými kontrolami).

## Zdroj
*

Kategória:Medicína
Senzitivita (medicína)

**Senzitivita** (iné názvy: **senzitivita vyšetrovacej metódy, citlivosť (vyšetrovacej metódy), senzitívnosť (vyšetrovacej metódy), diagnostická senzitivita/citlivosť/senzitívnosť**) je schopnosť určitej diagnostickej metódy odhaliť patologický dej v ľudskom organizme. Udáva sa v percentách. 100%-ná senzitivita znamená, že metóda odhalí zmenu v organizme vo všetkých prípadoch, 50%-ná u každého druhého pacienta (teda pri jej použití zostane 50% prípadov ochorenia neodhalených). Stanovuje sa pre každý patologický dej osobitne a je spolu so špecificitou základným ukazovateľom vhodnosti tej ktorej diagnostickej metódy u daného ochorenia. Napríklad senzitivita mamografie pri diagnostike rakoviny prsníka je výrazne vyššia ako senzitivita termografie či hmatového vyšetrenia a podobne.

## Pozri aj
* špecificita

## Zdroj
*

Kategória:Lekárska štatistika
Katedrála Notre-Dame (Laon)

thumb|Katedrála Notre-Dame v Laone
**Katedrála Notre-Dame**  je gotická katedrála v Laone, dominanta mesta.      
Stavba je príkladom francúzskej ranogotickej katedrály (1160 – 1220). Až u tejto katedrály bola dosiahnutá jednota celku. Vo svojej dobe išlo o jedno z najvýznamnejších pútnických centier.

## Stavba
thumb|Pôdorys katedrály
Stavba je štvorpodlažná, s arkádami i trifóriom. Loď je zaklenutá šesťdielnou klenbou. Prípory, nesúce klenbu, súvisia svojim členením s rímsami. Mimoriadnym umeleckým výkonom je západné priečelie z konca 12. storočia.

### Rozmery
* dĺžka: 
* šírka: 
* výška klenby lode: 
* výška kupole: 
* dĺžka transeptu: 
* výška veže na západnom priečelí: 
* výška veže na severnom priečelí: 
* výška veže na južnom priečelí: 
* priemer centrálnej rozety: 
* šírka transeptu: 

## Fotogaléria

Image:Laon cathedral notre dame 002.JPG|Exteriér
Image:Portail cathédrale Laon.JPG|Portál
Image:Laon cathedral notre dame interior 003.JPG|Interiér
Image:Laon cathedral notre dame interior 007.JPG|Klenba lode


## Iné projekty

## Externé odkazy
* 360° pohľad cez katedrálu 
* Katedrála Notre-Dame dv Laone 
* Notre-Dame v Laone 

## Zdroj

Laon
Kategória:Kostoly zasvätené Panne Márii vo Francúzsku
Kategória:Rímskokatolícke kostoly vo Francúzsku
Kategória:Laon
Kategória:Stavby v departemente Aisne
Rolling in the Deep

„**Rolling in the Deep**“ je pieseň anglickej speváčky a skladateľky Adele. Je to singel z jej druhého štúdiového albumu ''21''. Pieseň napísali Adele a Paul Epworth. Adele ju opísala slovami „dark blues-y gospel disco tune“. Ako singel bola pieseň vydaná 29. novembra 2010 v Holandsku. „Rolling in the Deep“ sa dostala na prvé miesto v americkej hitparáde ''Billboard'' Hot 100 a vysoké miesta dosiahla aj v iných hitparádach.

## Referencie



## Externé odkazy
Oficiálny videoklip k piesni „Rolling in the Deep" na YouTube

Kategória:Single z 2010
Kategória:Piesne z 2010
Kategória:Piesne Adele
Coimbra (mesto)

thumb|Coimbra

**Coimbra** je mesto v Portugalsku. Leží v centrálnej časti Portugalska, v regióne Beira na rieke Mondego, 120 km južne od Porta a 195 km severne od Lisabonu. Mesto má cca 101 000 obyvateľov, ale v celej metropolitnej oblasti žije asi 435 000 obyvateľov. Sídli tu najstaršia univerzita portugalsky hovoriaceho sveta, založená v roku 1290.

## Dejiny
Na pahorku Alçacova založili Rimania mesto *Aeminium*, ktorého význam postupne rástol tak, že časom pohltilo i neďalekú *Conimbrigu*. V tejto dobe bolo mesto dôležitým bodom medzi Lisabonom a Bragou. V roku 711 sa mesta zmocnili Mauri, čím sa stalo spojkou medzi kresťanským severom a moslimským juhom. V roku 878 bolo mesto dobyté späť, ale len na sto rokov, potom sa ho znovu zmocnili Mauri. Nakoniec v roku 1064 oslobodil Coimbru kastílsky kráľ Ferdinand Veľký. V roku 1139 sa prvý portugalský kráľ Alfonz I. rozhodol z Coimbry urobiť hlavné mesto Portugalska. Túto poctu mesto užívalo do roku 1256. Narodilo sa tu šesť portugalských kráľov.

### Dolné mesto
Centrom dolného mesta je námestie *Praça do Comércio*. V jednom rohu stojí kostol Săo Tiago. Jeho strohá fasáda napodobňuje pôvodnú stavbu z 12. storočia, ale v interiéri je bohato zdobený oltár z pozláteného dreva. Ulica *Rua Visconde* vedie na ďalšie námestie, *Praça 8 de Maio*, a k historickému kostolu Santa Cruz. Za námestím je *Rua de Sofia* („ulica Múdrosti“), pomenovaná podľa niekdajších teologických fakúlt. Dochovali sa tu len susedné kláštorné kostoly – Igreja do Carmo (1597) s retáblom zo 16. storočia a Igreja da Graça, ktorý v roku 1543 založil Ján III..

### Horné mesto
Prestavaný a zrenovovaný Arco de Almedina z 12. storočia neďaleko ulice *Rua Ferreira Borges* je vstupnou bránou do starého mesta. Schody hore vedú okolo veže Torre de Anto, ktorej renesančné okná a medailóny pochádzajú z dielne sochára Jeana de Rouen. Vo veži je dnes galéria umeleckých remesiel. Dve coimbreské katedrály, Sé Velha a Sé Nova, stoja v tieni univerzity. Za nimi sa rozprestiera hlavné námestie hornej časti mesta, *Praça da República*.

### Na druhom brehu
Na druhom brehu Mondega, odkiaľ je krásný výhľad na starú Coimbru, sú dva kláštory, Santa Clara-a-Velha a Santa Clara-a-Nova.

## Festivaly
V máji, na konci akademického roka, sa koná študentská ceremónia *Quiema das Fitas*, čo je obrad, pri ktorom študenti pália svoje fakultné stužky. Podľa tradície má každá fakulta svoju farbu stužky - právo červenou, medicína žltú a literatúra tmavomodrú.

## Osobnosti mesta
* Alfons II. (* 1185 - † 1223), portugalský kráľ 
* Mária Portugalská (* 1527 – † 1545), princezná, prvá manželka španielskeho kráľa Filipa II.
* Eugénio de Castro (* 1869 – † 1944), dekadentný a symbolistický spisovateľ, básnik a dramatik
* Sérgio Conceição (* 1974), futbalista

## Partnerské mestá

## Iné projekty

*

## Externé odkazy
* Oficiálna stránka 
* Fotografie Coimbry 
* Portugal Travel 

## Zdroj
*


Kategória:Mestá v Portugalsku
Kategória:Bývalé hlavné mestá
Katedrála Notre-Dame (Noyon)

thumb|Katedrála v Noyone
**Katedrála Notre-Dame** je katedrála v Noyone vo Francúzsku.

## Dejiny
Katedrála je príkladom francúzskej ranogotickej katedrály. Stará katedrála bola zničena začiatkom roku 1131, nová bola stavaná približne v rokoch 1157 – 1221. Ide o katedrálu so štvordielnym plánom steny, tak ako v starších katedrálach (teda súčasne oblúky arkád i trifórium). Zaujímavé je členenie prípor, ktoré nie je závislé na ostatnom horizontálnom členení a ktorého rozostupy sa smerom hore zväčšujú. Počas výstavby dochádzalo k častým zmenám plánov.

## Fotogaléria

Súbor:Dehio 361 Noyon Cathedrale.jpg|Pôdorys katedrály
Súbor:Cathédrale de Noyon.JPG|Priečelie
Súbor:Noyon cathedral gallery.jpg|Hlavná loď, pohľad do galérie


## Iné projekty

## Externé odkazy
* Katedrála na Festivale katedrál 

## Zdroj

Noyon
Kategória:Kostoly zasvätené Panne Márii vo Francúzsku
Kategória:Rímskokatolícke kostoly vo Francúzsku
Kategória:Noyon
Kategória:Stavby v departemente Oise
Noyon

**Noyon** je mesto v severnom Francúzsku v departemente Oise v regióne Hauts-de-France s bohatou históriou a gotickou katedrálou. Leží na rieke Oise a Canal du Nord.

## Poloha
Mesto má rozlohu . Najvyšší bod je položený  a najnižší bod 

## Dejiny
* V rímskej dobe sa mesto nazývalo *Noviomagus*.
* V roku 531 sem preniesol svätý Medard biskupstvo a v rokoch 640 – 659 tu bol biskupom svätý Eligius (*Éloi de Noyon*), zlatník a správca mince niekoľkých panovníkov.
* V roku 768 tu bol korunovaný Karol Veľký za kráľa Frankov a v roku 978 Hugo Kapet, zakladateľ francúzskej kráľovskej dynastie. 
* Od roku 1108 malo mesto samosprávu 
* V rokoch 1368 – 1544 patrilo k Burgundsku. 
* V roku 1509 sa tu narodil Ján Kalvín, teológ a reformátor.
* V roku 1516 tu bola podpísaná Noyonská zmluva medzi kráľom Františkom I. a cisárom Karolom V. 
* Za prvej svetovej vojny bolo mesto dvakrát dobyté Nemcami a silno poškodené

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Pamiatky
* Katedrála Notre-Dame z rokov 1145 – 1235 patrí medzi prvé gotické katedrály
* Zrúcaniny gotickej biskupskej kaplnky
* Múzeum Jana Kalvína

## Osobnosti mesta
* Ján Kalvín (* 1509 – † 1564), švajčiarsko-francúzsky teológ, spoluzakladateľ protestantizmu (vetvy zvanej kalvinizmus), predstaviteľ reformácie vo Francúzsku

## Partnerské mestá
*  Hexham, Spojené kráľovstvo
*  Metzingen, Bádensko-Württembersko, Nemecko

## Galéria

Súbor:Noyon cathédrale cloître.jpg|Krížová chodba katedrály
Súbor: Noyon cathédrale ruine.jpg|Zrúcanina biskupskej kaplnky
Súbor: Bibliotheque Noyon.JPG|Stará biskupská knižnica


## Literatúra
* *Ottův slovník naučný*, heslo Noyon. Sv. 18, str. 492

## Referencie


## Pozri aj
* Zoznam obcí departementu Oise
* Zoznam miest vo Francúzsku
* Katedrála Notre-Dame (Noyon)

## Zdroj


Kategória:Mestá v regióne Hauts-de-France
Kategória:Obce v departemente Oise
Haná (rieka)

**Haná** je rieka na Morave, v svojráznom regióne Haná. 

Rieka vzniká vo Vyškove sútokom Malej a Veľkej Hanej, prameniacich v Drahanskej vrchovine v strednej časti Moravy. S dĺžkou 53,4
km patrí medzi najdlhšie prítoky Moravy, do ktorej ústi pravostranne severne od mesta Kroměříž v nadmorskej výške . 

## Zdroj

Kategória:Rieky v Česku
Kategória:Povodie Moravy
Hostýn

**Hostýn** je vrch v Hostýnskych vrchoch na Morave, 3 km juhovýchodne od Bystřice pod Hostýnem. Patrí medzi významné pútnické miesta a s výškou  je dominantou okolia. Nižší z dvojice vrcholov dosahuje výšku .

## Dejiny
Podľa archeologických nálezov sa na Hostýne nachádzalo rozľahlé praveké hradisko opevnené valom. Lokalita v blízkosti Moravskej brány, ktorou viedla Jantárová cesta, mala strategickú polohu. Najstaršie opevnenie vybudoval v období popolnicových polí ľud lužickej kultúry okolo roku 1200 pred Kr., ktorý vystriedal v dobe bronzovej ľud sliezskej skupiny a neskôr v období Halštatu i ľud platěnickej kultúry. Opevnenie následne vylepšili Kelti, ktorých napokon vystriedali Slovania. 

Podľa nepodloženej povesti sa na vrchu ukrývali obyvatelia z okolia pri mongolskom vpáde v roku 1241.

Pravdepodobne už okolo roku 1544 bola na vrchole postavená kaplnka Panny Márie (ktorú rozšírili v 1658) a už z roku 1567 pochádza prvá správa o púti na Hostýn. Výstavba súčasnej baziliky trvala od roku 1721 do 1748, kedy ju vysvätil 28. júla kardinál Julius Troyer. Pútnikom slúžil hostinec, no po reformách Jozefa II. boli v roku 1784 púte zakázané. K obnoveniu chrámu i pútí došlo až v roku 1840. Na konci 19. storočia pribudla na najvyššom mieste kamenná rozhľadňa a v roku 1903 krížová cesta.

Prvá správa o starých valoch sa objavili v roku 1672 a odborné kruhy sa o lokalitu zaujímajú od konca 19. storočia. Novodobé výskumy boli realizované v niekoľkých etapách po roku 1971.

## Stavby na vrchole
Dnes je na vrchole niekoľko zaujímavých stavieb: 
* rozhľadňa na najvyššom mieste Hostýna (1898)
* Bazilika Nanebovzatia Panny Márie z rokov 17211748 (rekonštrukcia v 18411845) na nižšom vrchole
* jezuitský kláštor z r. 1887
* ubytovňa pre pútnikov
* krížová cesta od Dušana Jurkoviča (1903)
* veterná elektráreň
* kaplnka z roku 1700 pri neďalekom prameni s údajne liečivými účinkami
* pomník skautov

## Prístup
Hostýn je najľahšie prístupný cestou z mesta Bystřice pod Hostýnem.

## Fotogaléria

Súbor:Hostýn, vrchol 03.jpg|Vrchol Hostýna
Súbor:Hostýn, křížová cesta 04.jpg|Zastavenie krížovej cesty
Súbor:Hostyn5.jpg|Kaplnka
Súbor:Hostyn1.jpg|Pútnická bazilika na Hostýne
Súbor:FM543.jpg|Rozhľadňa na vrchole


## Iné projekty

## Externé odkazy
* Svätý Hostýn na stránkach Bystřice pod Hostýnem 
* Oficiálne stránky 

## Zdroj
* 

Kategória:Vrchy pod 1000 metrov v Česku
Kategória:Posvätné vrchy
Kategória:Chvalčov
Kategória:Vrchy v okrese Kroměříž
Zlatý glóbus za najlepší ženský herecký výkon v seriáli (komédia/muzikál)

**Zlatý glóbus za najlepší ženský herecký výkon v seriáli (komédia/muzikál)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1970. Pôvodne existovala kategória *Najlepšia herečka v seriáli* a do roku 1970 sa nerozlišoval žáner. 

náhľad|Rekordmanka Carol Burnett
Rekordné štyri ceny (z jedenástich nominácií) získala Carol Burnett. Sarah Jessica Parker vyhrala tiež štyrikrát (zo siedmich nominácií) a to za seriál *[[Sex v meste]]*. Herečka Beatrice Arthur bola nominovaná celkom osemkrát, nevyhrala však ani raz.

## Víťazi a nominovaní
### 19691970

### 19711980

### 19811990

### 19912000

### 20012010

### 20112020

## Poznámky

Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu získali (zvýraznené sú **tučne** a na prvom mieste), a taktiež tie, ktoré boli na ňu nominované. Ďalej sú uvedené postavy, ktoré stvárnili a seriáli, za ktoré boli ocenené/nominované. Ak má seriál distribučný názov, je uvedený pod ním.

## Referencie

## Externé odkazy
* Česko-Slovenská filmová databáza
* Best performance by an actress in a television series - comedy or musical  
* The Internet Movie Database 

Kategória:Zlatý glóbus
Australian Open 1996

**[[Australian Open]] 1996** je grandslamový tenisový turnaj, ktorý sa konal od 15. januára do 28. januára 1996 v austrálskom Melbourne. Hrá sa na otvorených dvorcoch s tvrdým povrchom Plexicushion.

## Seniori
### Dvojhra mužov

** [[Boris Becker]]** vs.  Michael Chang , , , 

### Dvojhra žien

** [[Monika Selešová]]** vs.  Anke Huberová , 

### Štvorhra mužov

** [[Stefan Edberg]] /  [[Petr Korda]]** vs.  Sébastien Lareau /  Alex O’Brien , , , 

### Štvorhra žien

** [[Chanda Rubinová]] /  [[Arantxa Sánchezová Vicariová]]** vs.  Lindsay Davenportová /  Mary Joe Fernándezová , , 

### Zmiešaná štvorhra

** [[Larisa Neilandová]] /  [[Mark Woodforde]]** vs.  Nicole Arendtová /  Luke Jensen , , 

## Externé odkazy
* Oficiálna stránka


Kategória:Australian Open
Kategória:Tenis v 1996
Špecifickosť (medicína)

**Špecifickosť** (iné názvy: **špecifickosť vyšetrovacej metódy, diagnostická špecifickosť, špecifita vyšetrovacej metódy, diagnostická špecifita**, jazykovo menej vhodne **špecificita (vyšetrovacej metódy), diagnostická špecificita**) je v medicíne schopnosť určitej diagnostickej metódy potvrdiť alebo vyvrátiť konkrétne ochorenie ľudského organizmu. Udáva sa v percentách. 100%-ná špecifickosť znamená, že pozitívny výsledok metódy chorobu vždy potvrdí. Negatívny výsledok testu však neznamená absenciu choroby. 50%-ná špecifickosť znamená, že štatisticky polovica príčin pozitivity príslušného testu má inú príčinu ako dané ochorenie. Napríklad hodnota hemoglobínu v krvi má 100%-nú špecifickosť vo vzťahu k diagnóze anémie - ak je menšia ako norma, pacient má vždy anémiu.

Špecifickosť je v úzkom vzťahu so senzitivitou. Napríklad zvýšená sedimentácia červených krviniek má 100% senzitivitu pri zápale pľúc spôsobenom pneumokokmi (každý takýto zápal spôsobuje zvýšenie sedimentácie). Špecifickosť tohoto laboratórneho testu je však veľmi nízka, pretože zvýšená sedimentácia je aj pri väčšine iných zápalov a nádorových ochoreniach.

## Zdroj
*

Kategória:Lekárska štatistika
Konvertibilita meny

**Konvertibilita meny** (iné názvy: **konvertibilita, konvertibilnosť (meny), vymeniteľnosť (meny), zameniteľnosť (meny), menová konvertibilita/konvertibilnosť/vymeniteľnosť/zameniteľnosť**) môže byť:
*spôsobilosť peňazí k výmene za inú menu, pozri konvertibilita (za inú menu)
*spôsobilosť papierových peňazí k výmene za zlato (prípadne striebro alebo podobný ekvivalent), pozri vymeniteľnosť (za drahé kovy)
Fyzikálne vyšetrenie

**Fyzikálne vyšetrenie** alebo **fyzické vyšetrenie** je vyšetrenie chorého zmyslami lekára. Napriek rozšíreniu moderných diagnostických metód je fyzikálne vyšetrenie naďalej spolu s anamnézou základným predpokladom stanovenia správnej diagnózy, keď ju určí až v 80% prípadov. Jeho vynechanie a pristúpenie rovno k zobrazovacím či laboratórnym testom je až na výnimky nesprávny a pre pacienta mnohokrát nebezpečný postup, ktorý vedie k jeho zbytočnému utrpeniu, vystaveniu ionizujúcemu žiareniu, predĺženiu diagnostického procesu a v neposlednom rade k výraznému zvýšeniu finančných nákladov.

Význam a kvalitu fyzikálneho vyšetrenia zvyšujú vedomosti a skúsenosti lekára.

## Rozdelenie
Fyzikálne vyšetrenie sa rozdeľuje na:
* *[[pohľad (medicína)|pohľad (aspekcia)]]*
* *[[pohmat|pohmat (palpácia)]]*
* *[[poklep (medicína)|poklep (perkusia)]]*
* *[[posluch (medicína)|posluch (auskultácia)]]*
* *[[čuch (medicína)|čuch]]*
Fyzikálne vyšetrenie začína celkovým vyšetrením, pri ktorom sa posudzuje vedomie a psychický stav pacienta, jeho výška, váha, výživa, charakter postavy, poloha, schopnosť pohybu a chôdze, reč. Zaraďuje sa sem tiež zistenie telesnej teploty a vyšetrenie kože. Časovo sa prekrýva s odoberaním anamnézy.

## Zdroj
*

Kategória:Interná propedeutika
Konvertibilita

**Konvertibilita** alebo **konvertibilnosť** môže byť:
*schopnosť či spôsobilosť byť konvertovaný, konvertovateľnosť, pozri pod konvertovanie
*vo financiách: konvertibilita meny
Vymeniteľnosť

**Vymeniteľnosť** môže byť:
*vlastnosť dať sa vymeniť, pozri pod vymenenie
*vo financiách: konvertibilita meny
Zameniteľnosť

**Zameniteľnosť** môže byť:
*vlastnosť dať sa zameniť, pozri pod zamieňanie
*vo financiách: konvertibilita meny
Komárovce

**Komárovce** môže byť:

* obec v okrese Košice-okolie, pozri Komárovce (obec)
* časť mesta Sobrance
* časť obce Hôrka pri Poprade, pozri Hôrka